ประกาศ กประกาศก.พ.อ.เรื่องมาตรฐานการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้น[๑] อาศัยอำนาจตามความในมาตรา๑๔ (๓) ประกอบมาตรา ๒๐ และมาตรา ๓๑ แห่งพระราชบัญญัติระเบียบข้าราชการพลเรือนในสถาบันอุดมศึกษาพ.ศ. ๒๕๔๗ ก.พ.อ.จึงกำหนดมาตรฐานขั้นต่ำในการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้นเพื่อให้สถาบันอุดมศึกษาใช้เป็นแนวทางในการออกข้อบังคับว่าด้วยการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้นดังนี้ข้อ ๑กรณีการกำหนดระดับตำแหน่งของตำแหน่งปฏิบัติการระดับต้นและตำแหน่งปฏิบัติการระดับกลางซึ่งเป็นตำแหน่งระดับควบต้องเป็นไปตามโครงสร้างระดับตำแหน่งที่ก.พ.อ. กำหนด กรณีการกำหนดระดับตำแหน่งของตำแหน่งปฏิบัติการระดับต้นที่มีประสบการณ์และตำแหน่งประเภทผู้บริหารในข้อบังคับสถาบันอุดมศึกษาต้องกำหนดหลักเกณฑ์ในการกำหนดระดับตำแหน่งโดยยึดหลักการวิเคราะห์และประเมินค่างานของตำแหน่งอย่างน้อยต้องมีองค์ประกอบดังนี้(๑) หน้าที่และความรับผิดชอบของตำแหน่ง(๒) ความยุ่งยากของงาน ความสามารถที่จำเป็นในการปฏิบัติงาน(๓) การควบคุม กำกับ ตรวจสอบหรือบังคับบัญชา(๔) ความรู้ที่ต้องการในการปฏิบัติงานข้อ๒[๒] กรณีการกำหนดตำแหน่งระดับชำนาญการระดับเชี่ยวชาญและระดับเชี่ยวชาญพิเศษในข้อบังคับของสถาบันอุดมศึกษาต้องกำหนดหลักเกณฑ์การพิจารณาความจำเป็นตามภารกิจของหน่วยงานที่จะให้มีตำแหน่งระดับชำนาญการระดับเชี่ยวชาญ และระดับเชี่ยวชาญพิเศษซึ่งอย่างน้อยต้องมีองค์ประกอบ ดังนี้(๑)หลักเกณฑ์และวิธีการกำหนดหน่วยงานที่ปฏิบัติภารกิจหลักของสถาบันอุดมศึกษาซึ่งเป็นหน่วยงานที่ทำหน้าที่สอนวิจัย ให้บริการทางวิชาการ และหลักเกณฑ์การกำหนดหน่วยงานที่ปฏิบัติภารกิจสนับสนุนภารกิจหลักของสถาบันอุดมศึกษาซึ่งรวมถึงสำนักงานอธิการบดี สำนักงานเลขานุการคณะและหน่วยงานอื่นซึ่งมีลักษณะทำนองเดียวกัน(๒)ภายใต้บังคับข้อ ๒/๑ หลักเกณฑ์และวิธีการกำหนดตำแหน่งระดับชำนาญการ ระดับเชี่ยวชาญและระดับเชี่ยวชาญพิเศษ ต้องกำหนดตัวชี้วัดภาระงานของหน่วยงานและลักษณะหน้าที่ความรับผิดชอบและคุณภาพงานของตำแหน่งซึ่งเป็นพื้นฐานสำคัญที่จะเป็นตัวกำหนดความยุ่งยากและความซับซ้อนของงานความรู้ความสามารถ ความชำนาญและความเชี่ยวชาญที่ต้องการสำหรับตำแหน่ง ทั้งนี้ลักษณะหน้าที่ความรับผิดชอบและคุณภาพงานของแต่ละระดับตำแหน่งต้องมีมาตรฐานไม่ต่ำกว่าเกณฑ์ดังต่อไปนี้(ก)ตำแหน่งระดับชำนาญการ ลักษณะงานต้องปฏิบัติโดยผู้มีความรู้ ความสามารถความชำนาญงาน ทักษะ หรือประสบการณ์ในการปฏิบัติงานเฉพาะด้านหรือเฉพาะทางและต้องทำการศึกษา ค้นคว้า ทดลอง วิเคราะห์ สังเคราะห์หรือวิจัยโดยใช้หรือประยุกต์หลักการ เหตุผล แนวความคิดวิธีการเพื่อการปฏิบัติงานตามมาตรฐานที่กำหนดไว้หรือพัฒนางานในหน้าที่และงานเฉพาะด้านหรือเฉพาะทางหรือแก้ไขปัญหาในงานหลักที่ปฏิบัติซึ่งมีความยุ่งยากและมีขอบเขตกว้างขวาง(ข)ตำแหน่งระดับเชี่ยวชาญและระดับเชี่ยวชาญพิเศษในหน่วยงานที่ปฏิบัติภารกิจหลักของสถาบันอุดมศึกษาลักษณะงานต้องปฏิบัติโดยผู้มีความรู้ทฤษฎี หลักวิชาหรือหลักการเกี่ยวกับงานเฉพาะด้านหรือเฉพาะทางและเป็นงานเชิงพัฒนาระบบหรือมาตรฐานของงาน หรืองานพัฒนา ทฤษฎี หลักการ ความรู้ใหม่ซึ่งต้องมีการวิจัยเกี่ยวกับงานเฉพาะด้านหรือเฉพาะทางและนำมาประยุกต์ใช้ในทางปฏิบัติโดยต้องประยุกต์ทฤษฎีแนวความคิดใหม่เกี่ยวกับเนื้อหาของงานเพื่อแก้ไขปัญหาในงานที่มีความยุ่งยากมากและมีขอบเขตกว้างขวางมากหรือถ่ายทอดความรู้เกี่ยวกับงานตลอดจนให้คำปรึกษาแนะนำ หรือปรับปรุงผสมผสานเทคนิคระดับสูงระหว่างสาขาที่เกี่ยวข้อง(๓)การกำหนดตำแหน่งระดับเชี่ยวชาญและระดับเชี่ยวชาญพิเศษกำหนดให้มีได้เฉพาะหน่วยงานที่ปฏิบัติภารกิจหลักของสถาบันอุดมศึกษาซึ่งเป็นหน่วยงานที่ทำหน้าที่สอน วิจัย ให้บริการทางวิชาการและในสำนักงานอธิการบดีข้อ๒/๑[๓] ข้อบังคับของสถาบันอุดมศึกษาที่จะใช้ในการกำหนดตำแหน่งระดับเชี่ยวชาญพิเศษในสำนักงานอธิการบดีอย่างน้อยต้องประกอบด้วยหลักเกณฑ์วิธีการและเงื่อนไข ดังนี้(๑)การกำหนดกรอบตำแหน่งระดับเชี่ยวชาญพิเศษในสำนักงานอธิการบดีของสถาบันอุดมศึกษาต้องเป็นตำแหน่งที่ปฏิบัติภารกิจหลักในด้านต่าง ๆของสำนักงานอธิการบดีซึ่งภารกิจดังกล่าวจะต้องได้เกณฑ์มาตรฐานตามองค์ประกอบคุณภาพไม่น้อยกว่าหนึ่งองค์ประกอบตามตัวบ่งชี้และเกณฑ์การประเมินในแต่ละองค์ประกอบดังกล่าวตามแนวทางการประกันคุณภาพการศึกษาภายในสถานศึกษา ระดับอุดมศึกษา ที่คณะกรรมการการประกันคุณภาพการศึกษาภายในสถานศึกษาระดับอุดมศึกษากำหนดดังต่อไปนี้ก)องค์ประกอบคุณภาพด้านปรัชญา ปณิธาน วัตถุประสงค์ และแผนการดำเนินการข)องค์ประกอบคุณภาพด้านกิจกรรมการพัฒนานิสิตนักศึกษาค)องค์ประกอบคุณภาพด้านการบริการวิชาการแก่สังคมง)องค์ประกอบคุณภาพด้านการทำนุบำรุงศิลปวัฒนธรรมจ)องค์ประกอบคุณภาพด้านการบริหารและการจัดการฉ)องค์ประกอบคุณภาพด้านการเงินและงบประมาณช)องค์ประกอบคุณภาพด้านระบบและกลไกการประกันคุณภาพ(๒)ลักษณะหน้าที่ความรับผิดชอบและคุณภาพงานของตำแหน่งระดับเชี่ยวชาญพิเศษ หมายถึง ลักษณะงานต้องปฏิบัติโดยผู้มีความรู้ทฤษฎีหลักวิชา หรือหลักการเกี่ยวกับงานเฉพาะด้านหรือเฉพาะทางโดยมีลักษณะงานและวัตถุประสงค์ ดังต่อไปนี้(ก)ลักษณะงานก๑) งานเชิงพัฒนาระบบหรือมาตรฐานของงาน หรือก๒) งานพัฒนาทฤษฎี หลักการ ความรู้ใหม่ ซึ่งต้องมีการวิเคราะห์เกี่ยวกับงานเฉพาะด้านหรือเฉพาะทางและนำมาประยุกต์ใช้ในทางปฏิบัติ โดยต้องประยุกต์ทฤษฎีแนวความคิดใหม่เกี่ยวกับเนื้อหาของงาน(ข)วัตถุประสงค์ลักษณะงานตามก ๑) และ ก ๒) ต้องมีวัตถุประสงค์ในด้านหนึ่งด้านใดหรือหลายด้านดังต่อไปนี้ข๑) เพื่อแก้ไขปัญหาในงานที่มีความยุ่งยากมากและมีขอบเขตกว้างขวางมากหรือข๒) เพื่อถ่ายทอดความรู้เกี่ยวกับงาน ตลอดจนให้คำปรึกษาแนะนำแก่บุคคลหรือหน่วยงานที่เกี่ยวข้อง หรือข๓) เพื่อปรับปรุงผสมผสานเทคนิคระดับสูงระหว่างงานต่าง ๆ ที่เกี่ยวข้อง(๓)การประเมินภารกิจหลักของสำนักงานอธิการบดีตาม (๑)และการประเมินลักษณะหน้าที่ความรับผิดชอบและคุณภาพงานของตำแหน่งตาม (๒)ให้แต่งตั้งคณะกรรมการประกอบด้วยผู้ทรงคุณวุฒิภายนอกสถาบันอุดมศึกษาตามบัญชีรายชื่อผู้ทรงคุณวุฒิที่ก.พ.อ. กำหนด จำนวนไม่น้อยกว่าสามคน เพื่อทำหน้าที่พิจารณา วิเคราะห์เหตุผลความจำเป็นของกรอบตำแหน่งระดับเชี่ยวชาญพิเศษและประเมินภารกิจและลักษณะหน้าที่ความรับผิดชอบและคุณภาพงานเพื่อนำเสนอสภาสถาบันอุดมศึกษาการพิจารณาประเมินภารกิจหลักและหน้าที่ความรับผิดชอบและคุณภาพงานตามวรรคหนึ่งให้คณะกรรมการพิจารณาหน้าที่ความรับผิดชอบของตำแหน่งพร้อมปริมาณงานย้อนหลังไม่น้อยกว่าห้าปีและแผนการปฏิบัติงานของตำแหน่งดังกล่าวต่อไปอีกห้าปีตลอดจนเหตุผลและความจำเป็นที่ต้องมีระดับตำแหน่งเชี่ยวชาญพิเศษดังกล่าวข้อ ๓การกำหนดระดับตำแหน่งต้องสอดคล้องกับกรอบของตำแหน่งและแผนพัฒนากำลังคนที่สภาสถาบันอุดมศึกษากำหนดข้อ ๔การกำหนดระดับตำแหน่งดังกล่าว ต้องดำเนินการอย่างโปร่งใสภายใต้เงื่อนไขดังต่อไปนี้(๑) ตามโครงสร้างระดับตำแหน่งที่ ก.พ.อ. กำหนด(๒) ไม่มีผลให้มีการเพิ่มงบประมาณหมวดเงินเดือนและค่าจ้างประจำ(๓) ไม่มีผลทำให้อัตรากำลังเพิ่มขึ้น(๔) การกำหนดระดับตำแหน่งหัวหน้าหน่วยงานให้เป็นระดับสูงขึ้นต้องมีระดับตำแหน่งไม่สูงเท่าระดับตำแหน่งบริหารของหน่วยงานนั้น(๕) ต้องคำนึงถึงความมีประสิทธิภาพ ความไม่ซ้ำซ้อน และความประหยัดข้อ ๕หลักเกณฑ์วิธีการประเมินเพื่อแต่งตั้งบุคคลให้ดำรงตำแหน่งต้องกำหนดตัวชี้วัดที่ชัดเจน จำแนกตามประเภทตำแหน่ง ดังนี้(๑) ตำแหน่งระดับปฏิบัติการระดับต้นและระดับกลางต้องประเมินจากการปฏิบัติงานและคุณลักษณะของบุคคลที่จำเป็นสำหรับตำแหน่งการปฏิบัติงานต้องประเมินอย่างน้อยตามองค์ประกอบ ดังนี้(ก) ความรู้ความสามารถในการปฏิบัติงานและคุณภาพของงาน(ข) ความรับผิดชอบต่อหน้าที่(ค) ความประพฤติ(๒) ตำแหน่งระดับปฏิบัติการระดับต้นที่มีประสบการณ์ต้องประเมินจากผลงานและคุณลักษณะของบุคคลที่จำเป็นสำหรับตำแหน่งผลงานต้องประเมินอย่างน้อยตามองค์ประกอบ ดังนี้(ก) ขอบเขตของผลงาน(ข) คุณภาพของผลงาน(ค) ความยุ่งยากซับซ้อนของผลงาน(ง) ประโยชน์ของผลงาน(จ) ความรู้ความชำนาญงานและประสบการณ์(๓) ตำแหน่งผู้บริหารต้องประเมินจากการปฏิบัติงานคุณลักษณะและสมรรถนะของบุคคลที่จำเป็นสำหรับตำแหน่งผู้บริหารการปฏิบัติงานต้องประเมินอย่างน้อยตามองค์ประกอบ ดังนี้(ก) ความรู้ความสามารถในการปฏิบัติงาน(ข) ความรับผิดชอบต่อหน้าที่(ค) การวางแผน ควบคุม ติดตามผลการปฏิบัติงานและพัฒนางาน(ง) การแนะนำ สอนงานและพัฒนาผู้ใต้บังคับบัญชาทั้งนี้คุณสมบัติเฉพาะสำหรับตำแหน่งผู้บริหารต้องผ่านการอบรมหลักสูตรนักบริหารที่ ก.พ.อ.รับรอง(๔) ตำแหน่งระดับชำนาญการ ระดับเชี่ยวชาญและระดับเชี่ยวชาญพิเศษต้องประเมินจากการปฏิบัติงานผลงานและคุณลักษณะของบุคคลที่จำเป็นสำหรับตำแหน่งการปฏิบัติงานและผลงานต้องประเมินอย่างน้อยตามองค์ประกอบ ดังนี้(ก) ปริมาณงานในหน้าที่(ข) คุณภาพของงานในหน้าที่(ค) ผลงานที่แสดงความเป็นผู้ชำนาญการ หรือผู้เชี่ยวชาญหรือผู้เชี่ยวชาญพิเศษกรณีตำแหน่งระดับเชี่ยวชาญต้องประเมินองค์ประกอบด้านการใช้ความรู้ความสามารถในงานสนับสนุนงานบริการวิชาการหรืองานวิชาชีพบริการต่อสังคมเพิ่มด้วยกรณีตำแหน่งระดับเชี่ยวชาญพิเศษต้องประเมินองค์ประกอบด้านการใช้ความรู้ความสามารถในงานสนับสนุนงานบริการวิชาการหรืองานวิชาชีพบริการต่อสังคมและองค์ประกอบด้านความเป็นที่ยอมรับนับถือในงานด้านนั้นๆหรือในวงวิชาการหรือวิชาชีพนั้น ๆ เพิ่มด้วยทั้งนี้คุณสมบัติเฉพาะสำหรับตำแหน่งระดับชำนาญการ ระดับเชี่ยวชาญ และระดับเชี่ยวชาญพิเศษต้องมีคุณวุฒิและประสบการณ์ในการดำรงตำแหน่งตามบัญชีแนบท้ายประกาศนี้ข้อ ๖การแต่งตั้งบุคคลให้ดำรงตำแหน่งสูงขึ้นต้องเป็นไปตามมาตรฐานกำหนดตำแหน่งและการแต่งตั้งบุคคลให้ดำรงตำแหน่งระดับ ๘ สำหรับตำแหน่งที่ ก.พ.อ.ได้กำหนดโครงสร้างระดับตำแหน่งเป็นระดับ ๗ - ๘ ต้องดำเนินการเมื่อบุคคลดังกล่าวได้รับเงินเดือนไม่ต่ำกว่าขั้นต่ำของระดับ๘ แล้วข้อ ๗การแต่งตั้งให้ดำรงตำแหน่งตามประกาศนี้ ผู้มีอำนาจตามมาตรา ๒๘ ต้องแต่งตั้งโดยความเห็นชอบของสภาสถาบันอุดมศึกษาหรือคณะกรรมการตามที่สภาสถาบันอุดมศึกษามอบหมายข้อ๘[๔] การประเมินต้องดำเนินการโดยองค์คณะบุคคลและมีระดับตำแหน่งไม่ต่ำกว่าตำแหน่งที่เสนอขอหรือเทียบเท่าในกรณีการประเมินเข้าสู่ตำแหน่งระดับชำนาญการระดับเชี่ยวชาญและระดับเชี่ยวชาญพิเศษต้องดำเนินการโดยคณะกรรมการซึ่งผู้ดำรงตำแหน่งประธานกรรมการและกรรมการต้องมีระดับตำแหน่งไม่ต่ำกว่าระดับตำแหน่งที่เสนอขอหรือเทียบเท่ามีความรู้ความสามารถตรงกับวิชาชีพความชำนาญหรือความเชี่ยวชาญที่เสนอขอและเป็นบุคคลภายนอกสถาบันอุดมศึกษานั้นทั้งหมด ทั้งนี้ในกรณีการประเมินเข้าสู่ตำแหน่งระดับเชี่ยวชาญพิเศษต้องแต่งตั้งกรรมการประเมินจากบัญชีรายชื่อผู้ทรงคุณวุฒิที่ก.พ.อ. กำหนดการประเมินเข้าสู่ตำแหน่งตามวรรคหนึ่งต้องมีจำนวนกรรมการดังนี้(๑)วิธีปกติ ต้องแต่งตั้งกรรมการ จำนวนไม่น้อยกว่าสามคน(๒)วิธีพิเศษเฉพาะกรณีการประเมินบุคคลเข้าสู่ตำแหน่งระดับชำนาญการระดับเชี่ยวชาญและระดับเชี่ยวชาญพิเศษ ใช้ในกรณีการแต่งตั้งบุคคลที่มีคุณสมบัติต่างไปจากหลักเกณฑ์การขอกรณีตามปกติในเรื่องระยะเวลาในการดำรงตำแหน่งหรือกรณีการขอที่มิได้เป็นไปตามลำดับตำแหน่งต้องแต่งตั้งกรรมการจำนวนไม่น้อยกว่าห้าคนการประเมินผลงานในตำแหน่งระดับชำนาญการโดยคณะกรรมการอาจให้กรรมการส่งผลการประเมินให้ผู้ซึ่งคณะกรรมการมอบหมาย แทนการประชุมได้แต่การประเมินผลงานตำแหน่งระดับเชี่ยวชาญและระดับเชี่ยวชาญพิเศษต้องจัดให้มีการประชุมพิจารณาผลงานร่วมกันข้อ ๙การกำหนดเงื่อนไขของผลงานที่นำเสนอเพื่อพิจารณาอย่างน้อยต้องมีเงื่อนไขดังต่อไปนี้(๑) ต้องมิใช่ผลงานที่เป็นส่วนหนึ่งของการศึกษาและการฝึกอบรม(๒)ต้องมิใช่ผลงานเดิมที่เคยใช้ในการประเมินแต่งตั้งให้ดำรงตำแหน่งในระดับที่สูงขึ้นมาแล้ว(๓)กรณีที่เป็นผลงานร่วมต้องระบุการมีส่วนร่วมและมีคำรับรองจากผู้มีส่วนร่วมข้อ ๑๐เกณฑ์การตัดสิน ต้องใช้คะแนนเสียงข้างมาก เว้นแต่โดยวิธีพิเศษต้องใช้คะแนนเสียงไม่น้อยกว่า ๔ ใน ๕ ของกรรมการประเมินข้อ ๑๑กรณีอื่นนอกจากที่ได้กำหนดไว้ในประกาศ ก.พ.อ.นี้ ต้องเสนอ ก.พ.อ.พิจารณาเป็นกรณีไปประกาศ ณ วันที่ ๒กุมภาพันธ์ พ.ศ. ๒๕๕๐วิจิตร ศรีสอ้านรัฐมนตรีว่าการกระทรวงศึกษาธิการประธาน ก.พ.อ.[เอกสารแนบท้าย]๑.บัญชีแนบท้ายประกาศ(ดูข้อมูลจากภาพกฎหมาย)ประกาศก.พ.อ. เรื่องมาตรฐานการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้น(ฉบับที่ ๒)[๕]ข้อ ๔การใด ๆ ที่ดำเนินการไปโดยชอบด้วยประกาศ ก.พ.อ. เรื่อง มาตรฐานการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้นลงวันที่ ๒ กุมภาพันธ์ ๒๕๕๐ แล้ว ให้ถือว่าการนั้นชอบด้วยประกาศนี้แต่การดำเนินการต่อไปให้ดำเนินการตามประกาศนี้ปริญสินีย์/ผู้จัดทำ๗ กุมภาพันธ์ ๒๕๕๔คุณากร/ผู้ตรวจ๑๘ สิงหาคม ๒๕๕๔[๑] ราชกิจจานุเบกษา เล่ม ๑๒๔/ตอนพิเศษ ๑๘ ง/หน้า ๔๒/๑๖ กุมภาพันธ์ ๒๕๕๐[๒] ข้อ ๒แก้ไขเพิ่มเติมโดยประกาศ ก.พ.อ.เรื่องมาตรฐานการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้น(ฉบับที่ ๒)[๓] ข้อ ๒/๑ เพิ่มโดยประกาศ ก.พ.อ.เรื่องมาตรฐานการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้น(ฉบับที่ ๒)[๔] ข้อ ๘ แก้ไขเพิ่มเติมโดยประกาศ ก.พ.อ.เรื่องมาตรฐานการกำหนดระดับตำแหน่งและการแต่งตั้งข้าราชการพลเรือนในสถาบันอุดมศึกษาให้ดำรงตำแหน่งสูงขึ้น(ฉบับที่ ๒)[๕] ราชกิจจานุเบกษา เล่ม ๑๒๕/ตอนพิเศษ ๑๕๒ ง/หน้า ๔๒/วันที่ ๑๒ กันยายน ๒๕๕๑